CELEX: E2015P0006
Language: et
Date: 2015-02-16 00:00:00
Title: EFTA järelevalveameti poolt 16. veebruaril 2015 Norra Kuningriigi vastu algatatud hagi (Kohtuasi E-6/15)

30.4.2015   
            
            
               ET
            
            
               Euroopa Liidu Teataja
            
            
               C 143/10
            
         EFTA järelevalveameti poolt 16. veebruaril 2015 Norra Kuningriigi vastu algatatud hagi
   (Kohtuasi E-6/15)
   (2015/C 143/11)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Clémence Perrin, on algatanud 16. veebruaril 2015 EFTA kohtus hagi Norra Kuningriigi vastu.
   Hageja taotleb, et EFTA Kohus:
   
               1.
            
            
               otsustaks, et jättes jõusse planeerimis- ja ehitusseaduse jaotise 20-1 teise lõigu ja jaotise 22-3, koostoimes ehitusmääruse jaotistega 9-1 kuni 9-4 ja 11-1, mille kohaselt peavad ehitustöid teostavad ettevõtjad enne tegevuse alustamist taotlema kohalikult omavalitsuselt vastavat luba, ei ole Norra täitnud EMP lepingu X lisa punktis 1 osutatud õigusakti (Euroopa Parlamendi ja nõukogu direktiiv 2006/123/EÜ, 12. detsember 2006, teenuste kohta siseturul) artiklist 16 või EMP lepingu artiklist 36 tulenevaid kohustusi;
            
         
               2.
            
            
               kohustaks Norra Kuningriiki kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Kohtuasi käsitleb Norra õigusest (planeerimis- ja ehitusseaduse jaotise 20-1 teine lõik ja jaotis 22-3, koostoimes ehitusmääruse jaotistega 9-1 kuni 9-4 ja 11-1) tulenevat kohustust, mille kohaselt peavad Norras ehitustöid teostada soovivad ettevõtjad enne tegevuse alustamist kohalikult omavalitsuselt selleks luba taotlema. Luba tuleb taotleda enne iga järjekordse ehitusprojekti alustamist.
            
         
               —
            
            
               EFTA järelevalveamet väidab, et selline nõue kujutab endast piirangut, mis ei ole Euroopa Parlamendi ja nõukogu 12. detsembri 2006. aasta direktiivi 2006/123/EÜ (teenuste kohta siseturul) („teenuste direktiiv”) artikli 16 lõigete 1 ja 3 alusel põhjendatav, või et selline meede kujutab endast EMP lepingu artikli 36 alusel teenuste osutamise vabaduse piiramist, mis ei ole EMP lepingu artikli 33 kohaselt põhjendatav.
            
         
               —
            
            
               Norra väidab, et põhimõtteliselt ei ole selline loasüsteem teenuste direktiiviga vastuolus, kuna see on põhjendatav kõnealuse direktiivi artikli 16 lõigetega 1 ja 3.